
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1042 


Α ΠΟΦΑΣΕ ΙΣ 

Αριθμ. ΔΙΑΔΠ/Α/17402 

Αυτεπάγγελτη αναζήτηση πιστοποιητικών αρμοδιότη¬ 
τας Υπουργείου Δικαιοσύνης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Της παραγράφου 5 του άρθρου 16 του ν. 3448/2006 
«Για την περαιτέρω χρήση πληροφοριών του δημοσίου 
τομέα και τη ρύθμιση θεμάτων αρμοδιότητας Υπουργεί¬ 
ου Εσωτερικών, Δημόσιας Διοίκησης και Αποκέντρωση» 
(ΦΕΚ 57/Α'). 

β) Του άρθρου 5 του ν. 3242/2004 «Ρυθμίσεις για την 
οργάνωση και λειτουργία της κυβέρνησης, τη διοικητική 
διαδικασία και τους ΟΤΑ» (ΦΕΚ 102 Α’). 

γ) Του άρθρου 10 του ν. 3230/2004 «Καθιέρωση συ¬ 
στήματος διοίκησης με στόχους, μέτρηση της αποδο- 
τικότητας και άλλες διατάξεις» (ΦΕΚ 44 Α'). 

δ) Της παραγράφου 1 του άρθρου 24 του ν. 3200/2003 
«Τροποποιήσεις του ν. 1388/1983 «Ίδρυση Εθνικού Κέ¬ 
ντρου Δημόσιας Διοίκησης, Ίδρυση Εθνικής Σχολής 
Τοπικής Αυτοδιοίκησης και άλλες διατάξεις» (ΦΕΚ 281 
Α'). 

ε) Τις διατάξεις του άρθρου 90 του π.δ. 63/2005 (ΦΕΚ 
98/Α/2005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

στ) Της παρ. 1 του άρθρου 5 της απόφασης του Πρω¬ 
θυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» αριθμ. ΔΙΔΚ/Φ.1/2/6139/23.3.2004 
(ΦΕΚ 527 Β'). 

ζ) Των κοινών αποφάσεων του Υπουργού ΕΣ.Δ.Δ.Α 
και των καθ’ ύλη αρμοδίων υπουργών, που εκδόθηκαν 
κατ’ εξουσιοδότηση των διατάξεων του εδαφίου 11 της 
παρ. 1 του άρθρου 31 του ν. 3013/2002 (ΦΕΚ 102/Α), με 
τις οποίες καθορίζονται οι διαδικασίες που διεκπεραι- 
ώνονται από τα ΚΕΠ, για τις οποίες απαιτούνται ως 
δικαιολογητικά πιστοποιητικά αρμοδιότητας του Υπουρ¬ 
γείου Δικαιοσύνης, τα οποία με την παρούσα απόφαση 
αναζητούνται αυτεπάγγελτα. 


1 Αυγούστου 2006 

2. Την ανάγκη βελτίωσης της εξυπηρέτησης των πο¬ 
λιτών και των επιχειρήσεων. 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

1. Τα ακόλουθα πιστοποιητικά αρμοδιότητας του 
Υπουργείου Δικαιοσύνης, αναζητούνται αυτεπαγγέλ- 
τως από τις καθ’ ύλη αρμόδιες, για την έκδοση των 
τελικών διοικητικών πράξεων, οργανικές μονάδες των 
Υπουργείων, των αυτοτελών δημοσίων Υπηρεσιών, των 
οργανισμών Τοπικής Αυτοδιοίκησης α’ και β’ βαθμού, των 
Νομικών Προσώπων Δημοσίου Δικαίου, ήτοι: 

1. Πιστοποιητικό περί μη πτώχευσης 

2. Πιστοποιητικό ότι δεν τελεί υπό εκκαθάριση 

3. Πιστοποιητικό ότι δεν τελεί υπό πτωχευτικό συμβι¬ 
βασμό ή άλλη ανάλογη κατάσταση 

4. Πιστοποιητικό ότι δεν τελεί υπό αναγκαστική δι¬ 
αχείριση 

5. Πιστοποιητικό ότι δεν τελεί υπό διαδικασία κήρυξης 
σε πτώχευση 

6. Πιστοποιητικό περί μη έκδοσης απόφασης ανα¬ 
γκαστικής εκκαθάρισης ή αναγκαστικής διαχείρισης ή 
πτωχευτικού συμβιβασμού 

7. Πιστοποιητικό περί μη κατάθεσης αίτησης για ανα¬ 
γκαστική διαχείριση 

8. Πιστοποιητικό περί μη τροποποίησης καταστατικού 
εταιρείας ή σωματείου 

9. Πιστοποιητικό περί καταχώρησης ή μη εταιρείας 
ή σωματείου στο οικείο βιβλίο (μητρώο) του Πρωτο¬ 
δικείου 

10. Αντίγραφο καταστατικού εταιρείας ή σωματείου 
που έχει κατατεθεί στο οικείο Πρωτοδικείο. 

11. Πιστοποιητικό περί μη θέσεως σε δικαστική συ¬ 
μπαράσταση 

2. Η αυτεπάγγελτη αναζήτηση των ανωτέρω πιστο¬ 
ποιητικών, διενεργείται με έγγραφο της αρμόδιας για 
την έκδοση της τελικής διοικητικής πράξης αρχής, το 
οποίο πληροί το διοικητικό τύπο του Παραρτήματος 
(I), όταν πρόκειται για φυσικά πρόσωπα και του Πα¬ 
ραρτήματος (II), όταν πρόκειται για νομικά πρόσωπα, 
αντίστοιχα, που αποτελούν αναπόσπαστο μέρος της 
παρούσας απόφασης. 

3. Η αυτεπάγγελτη αναζήτηση των ανωτέρω δικαιο- 
λογητικών από την αρμόδια για την έκδοση της τελικής 

διοικητικής πράξης, υπηρεσία, είναι υποχρεωτική και δεν 
απαιτείται σχετική εξουσιοδότηση του ενδιαφερομένου 
πολίτη ή νομικού προσώπου. 

Αρθρο 2 

Η διαδικασία της αυτεπάγγελτης αναζήτησης των 
πιστοποιητικών τα οποία αναφέρονται στο άρθρο 1 της 
παρούσας απόφασης έχει ως εξής: 

α) Προσδιορίζεται με σαφήνεια ο δημόσιος σκοπός ή 
η διοικητική πράξη για την οποία απαιτείται η έκδοση 
του αντίστοιχου πιστοποιητικού. 

β) Παρέχονται επαρκή ταυτοποιητικά στοιχεία των 
προσώπων, για τα οποία ζητείται το αντίστοιχο πιστο¬ 
ποιητικό 

γ) Εντός 24ώρου από την υποβολή αίτησης πολίτη 
προς Υπηρεσία για τη διεκπεραίωση υπόθεσής του, η 
υπηρεσία αποστέλλει σχετικό σημείωμα (έγγραφο) για 
την αυτεπάγγελτη αναζήτηση του εκάστοτε πιστοποι¬ 
ητικού στην αρμόδια για την έκδοσή του υπηρεσία, 
σύμφωνα με τα οριζόμενα στην παρ. 3 του άρθρου 1 
της απόφασης αυτής. Στο σημείωμα αυτό, εκτός των 
άλλων στοιχείων πρέπει να αναγράφεται το ονοματε¬ 
πώνυμο του υπαλλήλου που αναζητά το πιστοποιητικό 
καθώς και η διαδικασία για την οποία είναι απαιτούμενο 
δικαιολογητικό. Η αποστολή του σημειώματος γίνεται 
με χρήση τηλεομοιοτυπίας (ΐαχ) ή με ηλεκτρονικό τα¬ 
χυδρομείο, (θ-πιαϋ) εφόσον το τελευταίο συνοδεύεται 
με ψηφιακή υπογραφή. Αν υπάρχουν περισσότερα του 
ενός αιτήματα για την έκδοση πιστοποιητικού, μπορούν 
να ομαδοποιηθούν στο ίδιο σημείωμα. 

δ) Εντός 5 (πέντε) ημερών η αρμόδια υπηρεσία απο¬ 
στέλλει με τηλεομοιοτυπία ή με ηλεκτρονικό ταχυδρο¬ 
μείο (εφόσον το τελευταίο συνοδεύεται με ψηφιακή 
υπογραφή) τα πιστοποιητικά, τα οποία έχουν ζητηθεί 
με το σημείωμα της παρ. (γ), στην υπηρεσία που τα 


αναζητά. Η αποστολή πιστοποιητικού ταχυδρομικά γί¬ 
νεται μόνο στην περίπτωση κατά την οποία απαιτείται 
η υποβολή του σε πρωτότυπο. 

ε) Το πιστοποιητικό το οποίο αποστέλλεται στην 
Υπηρεσία που το αναζήτησε με τηλεομοιοτυπία, επι¬ 
κυρώνεται από αυτή σύμφωνα με το άρθρο 10 του 
ν. 3230/2004. Στις περιπτώσεις που, σύμφωνα με ειδική 
διάταξη, απαιτείται το πρωτότυπο, προωθείται η όλη 
διαδικασία για την έκδοση της τελικής διοικητικής πρά¬ 
ξης με βάση το αντίγραφο, το οποίο αποστέλλεται με 
τηλεομοιοτυπία σύμφωνα με τα οριζόμενα στην παρ. (δ), 
μέχρι την λήψη του πρωτοτύπου, οπότε και εκδίδεται η 
τελική διοικητική πράξη. 

Αρθρο 3 

Τα Κέντρα Εξυπηρέτησης Πολιτών για τις διαδικασίες 
που διεκπεραιώνονται μέσω αυτών και για τις οποίες 
απαιτούνται, ως δικαιολογητικό, τα πιστοποιητικά του 
άρθρου 1, αναζητούν εφεξής τα πιστοποιητικά αυτά, 
μόνο εφόσον ο ενδιαφερόμενος πολίτης επιθυμεί να 
τα χρησιμοποιήσει σε φορείς που δεν εμπίπτουν στο 
πεδίο εφαρμογής της παρούσας απόφασης. 

Αρθρο 4 

Η απόφαση τίθεται σε ισχύ από την 1η Σεπτεμβρίου 
2006 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΑΝΑΣΤΑΣΙΟΣ ΠΑΠΑΛΗΓΟΥΡΑΣ 




ΠΑΡΑΡΤΗΜΑ I (για φυσικά πρόσωπα) 

(Διοικητικός τύπος αυτεπάγγελτης αναζήτησης .*αρμοδιότητας του Υπουργείου Δικαιοσύνης) 



Διενεργεί την αυτεπάγγελτη αναζήτηση 








ΠΑΡΑΡΤΗΜΑ II (γνα νομικά πρόσωπα) 

(Διοικητικός τύπος αυτεπάγγελτης αναζήτησης .*αρμοδιότητας του Υπουργείου Δικαιοσύνης) 

